मकान की पटि्टयां गिरीं पिता-पुत्र सहित 3 घायल
सदरथाना क्षेत्र के गांव भगत का नगला सरानीखेड़ा में गुरुवार सुबह निर्माणाधीन मकान की पटि्टयां टूटकर गिर गई। जिससे पिता- पुत्र सहित 3 जने घायल हो गए। पिता पुत्र की हालत गंभीर है।
जानकारी के मुताबिक भगत का नगला गांव में पूरन के मकान का निर्माण कार्य चल रहा है। गुरुवार सुबह करीब सवा 8 बजे पटि्टयां के ऊपर 70 वर्षीय पूरन पुत्र कीरत सिंह जाट उसका 28 वर्षीय बेटा रामकुमार एवं मिस्त्री रामवरन (42) पुत्र भोगीराम जाटव निवासी भगत का नगला कार्य कर रहे थे। इस दौरान पटि्टयां अचानक टूटकर नीचे गिर पड़ी। जिससे तीनों जने घायल हो गए। जिन्हें परिजन इलाज के लिए डॉ. मंगलसिंह सामान्य चिकित्सालय धौलपुर लेकर आए। जहां पूरन रामकुमार की गंभीर स्थिति को देखते हुए चिकित्सकों ने आगरा रैफर कर दिया।
धौलपुर. गिरी पटि्टयाें के मलबे को देखते लोग।
hin_Deva hin_Deva hin_Deva awa_Deva